คาดผิด VS ผิดคาด
ไม่บ่อยครั้งที่หน่วยงานเสาหลักเศรษฐกิจอย่างธนาคารแห่งประเทศไทย จะคาดการณ์ตัวเลขดัชนีเศรษฐกิจพลาด
27 ม.ค. 2559

ไม่บ่อยครั้งที่หน่วยงานเสาหลักเศรษฐกิจอย่างธนาคารแห่งประเทศไทย จะคาดการณ์ตัวเลขดัชนีเศรษฐกิจพลาด
ตามประวัติการพยากรณ์เศรษฐกิจของแบงก์ชาติ บางครั้งอาจจะดูโหดไปบ้าง สวนกระแสหน่วยงานอื่นไปหน่อย แต่ก็ได้รับการเชื่อถือจากนักเศรษฐศาสตร์ นักวิเคราะห์ และนักธุรกิจว่า ตัวเลขค่อนข้างแม่นกว่าสำนักอื่นเพราะไม่ต้องมาทำตัวเลขเอาใจใคร
ปีที่ผ่านมาแบงก์ชาติทำนายตัวเลขส่งออกฟันธงอย่างโหดว่าจะติดลบ 5% ทั้งที่กระทรวงพาณิชย์ยืนกรานกระต่ายขาเดียวว่า ไม่จริ๊ง ไม่จริง ส่งออกไม่ได้แย่ขนาดน้าน
แต่ตอนนี้กระทรวงพาณิชย์เปิดข้อมูลการส่งออกในรอบปี 2558 แล้ว ปรากฏว่าทั้งปีการส่งออกลดลงหรือโตติดลบ 5.78% มีมูลค่า 2.14 แสนล้านเหรียญสหรัฐ จากสาเหตุสำคัญเศรษฐกิจโลกยังไม่ฟื้นตัว รวมทั้งราคาน้ำมันที่ลดลงทำให้มูลค่าการส่งออกสินค้าที่เกี่ยวเนื่องกับน้ำมันกระทบด้วย
อันนี้แบงก์ชาติทำนายผิดจริงๆ เพราะตัวเลขจริงแย่มากกว่าที่คิดอีกซะงั้น